**Súkromná základná umelecká škola , Ružová 1637,  010 01 Žilina**

**Kritériá prijímacích skúšok vo výtvarnom odbore**

**pre žiakov základných, stredných škôl vo veku 7-15 rokov a dospelých**

Kritériá prijímacích skúšok prežiakov základných a stredných škôlsú podmienené rôznou sociálno – psychologickou, emocionálnou, intelektuálnou pripravenosťou a výtvarnou (kresliarskou) zručnosťou. Predmetom hodnotenia sú:

1. Sociálno-psychologická pripravenosť: komunikatívnosť, interakcia, intelekt
2. Schopnosť zobrazovať realitu (realistická kresba)
3. Cit pre farebnosť a kompozíciu
4. Kreativita a originálny prístup k zadanej téme

Každá činnosť sa hodnotí trojstupňovou škálou:

2 – veľmi dobre, 1 – vyhovel, 0 - nevyhovel

Maximálny počet bodov: 8. Vyhovujúci: 3-8

**Obsah skúšky:**

Prijímacia komisia vo výtvarnom odbore posudzuje stupeň zvládnutia realistickej kresby, schopnosť dlhodobo sa sústrediť na výtvarnú činnosť, emocionálnu pripravenosť a úroveň estetického vnímania sveta. Všíma si, či žiak kreatívne a originálne reaguje na zadané úlohy. Posudzuje adekvátnosť jeho správania, jeho chápavosť a ochotu spolupracovať.

1. Realistická kresba zátišia
2. Modelovanie figúry (všímať si úroveň zvládnutia ľudskej anatómie a proporcií postavy, primerane k veku)
3. Farebná kompozícia – namaľovať ľubovoľnú farebnú kompozíciu (všímať si originalitu farebnosti a inovatívny prístup k téme).

V Žiline, dňa ...................... .........................................................

 Predseda komisie

**Súkromná základná umelecká škola , Ružová 1637,  010 01 Žilina**

**Kritériá prijímacích skúšok do výtvarného odboru**

**pre DETI PREDŠKOLSKÉHO VEKU od 4-6 rokov**

Kritériá prijímacích skúšok pre deti predškolského veku sú podmienené rôznou sociálno – psychologickou, emocionálnou, intelektuálnou pripravenosťou a výtvarnou (kresliarskou) zručnosťou. Vo veľkej miere pripravujú pedagóga na individuálny princíp práce s malými žiakmi. Táto veková kategória si vyžaduje špeciálnu úroveň hodnotenia.

1. Sociálno-psychologická pripravenosť: komunikatívnosť, interakcia, intelekt
2. Rozvinutie jemnej motoriky
3. Cit pre farebnosť a kompozíciu
4. Pozornosť a pamäť

Skúšanie prebieha formou hry.

Každá činnosť sa hodnotí trojstupňovou škálou:

2 – veľmi dobre, 1 – vyhovel, 0 - nevyhovel

Maximálny počet bodov: 8. Vyhovujúci: 3-8

**Obsah skúšky:**

Prijímacia komisia vo výtvarnom odbore posudzuje stupeň rozvinutia jemnej motoriky, schopnosť dlhodobo sa sústrediť na výtvarnú činnosť, emocionálnu pripravenosť a úroveň estetického vnímania sveta. Všíma si, ako sa dieťa adaptuje v novom prostredí, ako rýchlo a bezprostredne reaguje na zadané úlohy, ako rýchlo stráca pozornosť. Posudzuje adekvátnosť jeho správania, jeho chápavosť a ochotu spolupracovať.

1. Poznať a správne rozlišovať farby.
2. Schopnosť pracovať s výtvarnými nástrojmi (správne uchopiť ceruzu, štetec...).
3. Nakresliť postavu ( všímať si úroveň detailného vypracovania – prsty, detaily oblečenia, hlavonožce....).
4. Farebná kompozícia – namaľovať ľubovoľnú farebnú kompozíciu (všímať si originalitu farebnosti a inovatívny prístup k téme).

V Žiline, dňa ...................... .........................................................

 Predseda komisie